Галин Тиханов
Галин Василев Тиханов е български литературен историк, специалист по сравнително литературознание и историк на идеите, член на Британската академия.

Биография

Образование 
Роден е 12 юни 1964 година в Ловеч. Завършва езиковата гимназия „Екзарх Йосиф I“ в родния си град в 1983 година, след което става бакалавър по английска филология и културология в Софийския университет (1988), магистър по славистика в Софийския университет (1990), доктор по филология в Софийския университет с докторат „Жанр и жанрово съзнание на ранния български модернизъм“ (1996) и по философия в Оксфордския университет, с докторат „Бахтин и Лукач: теорията на романа като социална философия“) (1998).

Професионално развитие 
Старши изследовател е по руска и германска история на идеите в Колежа Мъртън, Оксфорд (1997 – 2000), професор по сравнително литературознание в Ланкастърския университет, Англия (2003 – 2007), професор по история на идеите в Манчестърския университет, където е съдиректор на Изследователския институт за постпросвещенски култури (2007 – 2011), професор по сравнително литературознание в Лондонския университет „Кралица Мери“ (от септември 2011).

Член е също на издателските съвети на „Манчестър Юнивърсити Прес“, „Аркадия“, „Къмпаратив Критикъл Стадис“, „Славоника“, „Примерялна Книжевност“, „Брил Болкан Стадис“ и „Дъръм Модър Лангуидж Сириес“.

Печелил е изследователски стипендии на Фондация „Александър фон Хумболд“, Фондация „Джордж Сорос“, „Визеншафтсколег цу Берлин“ и „Колегиум Будапест“.

Бил е гост-професор по сравнително литературознание в Университета Йейл (2007) и по история на идеите в Университета на Санкт Гален (2011).

Съставител е на специалния брой на „Хистъри ъв Фотографи“ (2000), посветен на визуалната култура и фотография на руския авангард. Неговите статии по руска, немска и централноевропейска литература са излизали в „Оксфорд Джърман Стадис“, „Оксфорд Славоник Пейпърс“, „Станфърд Славик Стадис“, „Есейс ин Поетикс“, „Модърн Лангуидж Ривю“, „Германо-Славика“, „Таймс Литарари Сапълмънт“, „Новое литературное обозрение“ и другаде.

Главен редактор, заедно с Морис Славински, на „Ню Къмпарисън“, списанието на Британската асоциация за сравнително литературознание.

Библиография

Монографии 
 Галин Тиханов, Тълкувания: Текстове върху българската литература след Възраждането (Унив. изд-во „Св. Климент Охридски“; Съюз на филолозите българисти), С., 1994.
 Галин Тиханов, Жанровото съзнание на кръга „Мисъл“: към културната биография на българския модернизъм / Цикъл „Академия“ (изд. ЕТ „Кирил Маринов“), С., 1998.
 Galin Tikhanov, The master and the slave: Lukács, Bakhtin, and the ideas of their time / Oxford (Clarendon Press); New York (Oxford University Press), 2000.
 Galin Tihanov, „The Birth and Death of Literary Theory: Regimes of Relevance in Russia and Beyond“, Stanford, California: Stanford University Press, 2019.
 Галин Тиханов, Световна литература. Космополитизъм. Изгнание. Избрани статии и интервюта. София: Кралица Маб, 2022.

Сборници със студии 
 Galin Tihanov, Narrativas do exílio: cosmopolitismo além da imaginação liberal, São Carlos – SP: Pedro & João Editores, 2013.

Редакторство и съставителство 
 Materializing Bakhtin: the Bakhtin circle and social theory / edited by Craig Brandist and Galin Tihanov. Houndmills, Basingstoke, Hampshire; New York (Palgrave in association with St. Antony's College), Oxford, 2000.
 The Bakhtin Cicrle: In the Master’s Absence, (co-editor and contributor), Manchester and New York: Manchester University Press, 2004.
 A Companion to the Works of Robert Musil, (co-editor and contributor). Rochester, NY: Camden House, 2007.
 Gustav Shpet’s Contribution to Philosophy and Cultural Theory, (editor and contributor). West Lafayette, IN: Purdue University Press, 2009.
 Critical Theory in Russia and the West, (co-editor and contributor). London and New York: Routledge, 2010.
 History of Russian Literary Theory and Criticism: The Soviet Age and Beyond, (co-edited with Evgeny Dobrenko). Pittsburgh: University of Pittsburgh Press, 2011.
 Enlightenment Cosmopolitanism, (co-editor with David Adams). Oxford: Legenda, 2011.

Автор и съавтор е на множество научни статии.

Бележки

Източници 
 Галин Тиханов на сайта на Research Institute for Cosmopolitan Cultures към Манчестърския университет 
 Кратък Curriculum Vitae на Галин Тиханов на сайта на колежа Куин Мери на Лондонския университет

Външни препратки 
 Страница на проф. Тиханов на сайта на Училището по езици, лингвистика и филм към колежа Куин Мери на Лондонския университет
 От и за Галин Тиханов в Своден каталог НАБИС – национален каталог на академичните библиотеки в България
 
 Статии на Галин Тиханов в сп. „Литературна мисъл“

 Пламен Антов, „Галин Тиханов“, Речник на българската литература след Освобождението, Институт за литература на БАН

 Интервюта
 „Краят на литературната теория: Разговор на Марин Бодаков с Галин Тиханов“ , в. „Култура“, бр.36 от 15 септември 2000 г.
 „Двадесет и две години по-късно: С Галин Тиханов, д-р по литературознание, доцент в университета в Ланкастър, Великобритания, разговаря Маргарит Жеков“, в. „Литературен форум“, бр.28 от 24.09.2002 г.

 Статии и студии
 „На Острова на блажените“ и културните асиметрии на ранния български модернизъм“, в. „Литературен форум“, бр. 17 (501) от 30.04.2002 г.
 „Защо съвременната литературна теория се ражда в Централна и Източна Европа?“, в. „Култура“, бр.2 от 18 януари 2002 г.
 „Бъдещето на литературната история: Три предизвикателства през XXI век“ , в. „Култура“, бр.6 от 7 февруари 2003 г.
 „Усвоявания на българската литература на Запад: от Пенчо Славейков до Йовков", в. „Култура“, бр.12 от 1 април 2005 г.
 „Towards a History of Russian Émigré Literary Criticism and Theory between the World Wars“ 
 „Gustav Shpet's Literary and Theatre Theory“, Comparative Literature and Culture, Volume 9, Issue 4 (December 2007) 
 Публикации на Галин Тиханов в Новое литературное обозрение 

 Други
 , публикувано на 9 май 2015 г. от Karim shtouki
 , публикувано на 14 септември 2016 г. от Огарёв-TV
 , публикувано на 14 септември 2016 г. от Огарёв-TV
 , публикувано на 4 януари 2016 г. от Културния център на СУ „Св. Климент Охридски“
 , публикувано на 4 януари 2016 г. от Културния център на СУ „Св. Климент Охридски“

Британски културолози
Български филолози
Български литературни историци
Български културолози
Възпитаници на Софийския университет
Възпитаници на Оксфордския университет
Манчестърски университет
Преподаватели в Лондонския университет
Българи във Великобритания
Родени в Ловеч